b'\n_START_ARTICLE_\nNena (yhtye)\n_START_SECTION_\nYhtyeen muodostaminen ja nousu\n_START_PARAGRAPH_\nYhtye perustettiin vuonna 1982, kun laulaja Gabriele Kerner (Nena) saapui L\xc3\xa4nsi-Berliiniin senaikaisen poikayst\xc3\xa4v\xc3\xa4ns\xc3\xa4 Rolf Brendelin kanssa. Siell\xc3\xa4 he kokosivat yhteen yhtyeen muut j\xc3\xa4senet, jotka ottivat nimekseen p\xc3\xa4\xc3\xa4laulajansa lempinimen Nena, joka on muunnos espanjankielisest\xc3\xa4 tytt\xc3\xb6\xc3\xa4 tarkoittavasta sanasta. Kerner oli saanut lempinimen pienen\xc3\xa4 lapsena perheen ollessa lomalla Espanjassa. _NEWLINE_Yhtye kirjoitti kaikki kappaleensa itse, ty\xc3\xb6skennellen yleens\xc3\xa4 pareissa. Heist\xc3\xa4 tuli sensaatio Saksassa yhdess\xc3\xa4 y\xc3\xb6ss\xc3\xa4, kun he esittiv\xc3\xa4t esikoissinglens\xc3\xa4 \xe2\x80\x9dNur getr\xc3\xa4umt\xe2\x80\x9d Saksan televisiossa elokuussa 1982. Single sijoittui Saksan singlelistan sijalle 2. ja pysyi asemassaan kuusi viikkoa. Kappale sijoittui korkeille sijoituksille my\xc3\xb6s Alankomaiden, Belgian, It\xc3\xa4vallan ja Sveitsin musiikkilistoilla. Vuoden 1983 alussa single \xe2\x80\x9d99 Luftballons\xe2\x80\x9d julkaistiin, joka oli Saksan singlelistan 2. sijalla seitsem\xc3\xa4n viikkoa kunnes se saavutti k\xc3\xa4rkisijan. _NEWLINE_Yhtyeen ehtiess\xc3\xa4 julkaista jo toisen albuminsa ? (Fragezeichen) tammikuussa 1984, \xe2\x80\x9d99 Luftballons\xe2\x80\x9d alkoi nousta Yhdysvaltain musiikkilistalla, jossa se sijoittui 2. sijalle ja jolloin singlest\xc3\xa4 tuli yksi menestyneimmist\xc3\xa4 ei-englanninkielisist\xc3\xa4 kappaleista Yhdysvaltain Billboard-musiikkilistan historiassa. Kappaleen englanninkielisen version \xe2\x80\x9d99 Red Balloons\xe2\x80\x9d sijoittuessa Britannian singlelistan 1. sijalle, yhtyeest\xc3\xa4 tuli kansainv\xc3\xa4lisesti kuuluisa ja esiintyi niin konserteissa kuin televisiossa Skandinaviassa, Britanniassa, Espanjassa ja Ranskassa sek\xc3\xa4 Japanissa viikon kest\xc3\xa4neen kiertueen kautta. Kansainv\xc3\xa4lisesti julkaistu albumi 99 Luftballons, joka k\xc3\xa4sitti yhdistelm\xc3\xa4n yhtyeen englanninkielisist\xc3\xa4 ja saksankielisist\xc3\xa4 kappaleista kahdelta aikaisemmalta albumilta, menestyi my\xc3\xb6s kunnollisesti, sijoittuen Britannian albumilistan sijalle 31. vuoden 1984 kes\xc3\xa4ll\xc3\xa4.'